
Avaliku ürituse „Narva Jetti Drag Racing“ loa taotluse rahuldamine

1. Asjaolud ja menetluse käik
MTÜ Flyboard Estonia esitas Narva Linnavalitsusele avaliku ürituse loa taotluse. MTÜ Flyboard Estonia kavandab läbi viia 23.09.2023 avaliku ürituse „Narva Jetti Drag Racing“. Ürituse raames toimub spordivõistlus (jeti võistlused distantsil 400 m). Üritusel osalejate eeldatav arv on kuni 30 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada MTÜ Flyboard Estonia taotlus avaliku ürituse „Narva Jetti Drag Racing“ läbiviimseks.
3.2. Avalik üritus toimub 23.09.2023 kell 11.00-15.00.
3.3. Ürituse läbiviimise kohaks on Narva Kulgu sadama akvatoorium, Narva.
3.4. Avaliku ürituse korraldajaks on MTÜ Flyboard Baltic, rg-kood 80350046, Kulgu 17, Narva.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

